Η **Στέισι Υβόννη Έιμπραμς** (αγγλ. *Stacey Yvonne Abrams*, 9 Δεκεμβρίου 1973), είναι Αμερικανίδα πολιτικός, δικηγόρος, ακτιβίστρια και συγγραφέας. Υπηρέτησε ως Ηγέτης της Μειοψηφίας της Βουλής των Αντιπροσώπων της Τζόρτζια από το 2011 έως το 2017, και ως Μέλος της Βουλής των Αντιπροσώπων της Τζόρτζια από το 2007 έως το 2017. Είναι μέλος του Δημοκρατικού Κόμματος. Επίσης είναι ιδρύτρια του Fair Fight Action, ενός οργανισμού για την αντιμετώπιση της καταστολής των ψηφοφόρων από το 2017. 

Η Έιμπραμς, ήταν υποψήφια του Δημοκρατικού Κόμματος, για τη θέση του Κυβερνήτη της Τζόρτζια, το 2018 και ήταν η πρώτη αφροαμερικανή γυναίκα υποψήφια Κυβερνήτης στις Ηνωμένες Πολιτείες. 

Την 1η Δεκεμβρίου 2021, ανακοίνωσε πως θα είναι υποψήφια Κυβερνήτης, στις Κυβερνητικές εκλογές του 2022 στη Τζόρτζια.

Βιογραφία
---------

Γεννήθηκε το 1973, στο Μάντισον του Γουϊσκόνσιν από τον Ρόμπερτς και την Κάρολιν Έιμπραμς, και μεγάλωσε στο Γκάλφπορτ του Μισισίπι και στην Ατλάντα της Τζόρτζια. Έλαβε πτυχίο στις διεπιστημονικές σπουδές (Πολιτική Επιστήμη, Οικονομικά, Κοινωνιολογία) στο Κολλέγιο Σπέλμαν της Ατλάντα, το 1995. 

Εργάστηκε στο τμήμα νεολαίας του τότε Δημάρχου της Ατλάντα Μέιναρντ Τζάκσον, και αργότερα στην Υπηρεσία Προστασίας του Περιβάλλοντος των ΗΠΑ. Κατόπιν, σπούδασε Δημόσια Πολιτική στο Πανεπιστήμιο του Τέξας στο Ώστιν, απ'όπου έλαβε πτυχίο Δημοσίων Σχέσεων, το 1998, και το 1999, πτυχίο Νομικής από το Πανεπιστήμιο του Γέιλ. Εργάστηκε ως δικηγόρος και ως φορολογικός σύμβουλος στην Ατλάντα.

Πολιτική
--------

Το 2002, σε ηλικία 29 ετών, διορίστηκε Βοηθός του Εισαγγελέα της Ατλάντα. Τον Νοέμβριο του 2006, εξελέγη Μέλος της Πολιτειακής Βουλής των Αντιπροσώπων της Τζόρτζια, για την 84η εκλογική περιφέρεια. To 2012, και έπειτα εκλεγόταν για την 89η περιφέρεια της Τζόρτζια. 

Στις 25 Αυγούστου 2017, παραιτήθηκε από Μέλος της Βουλής, για να επικεντρωθεί στην προεκλογική εκστρατεία της, ως υποψήφια Κυβερνήτης. 

##### Ηγέτης της Μειοψηφίας της Βουλής των Αντιπροσώπων της Τζόρτζια

Τον Νοέμβριο του 2010, η Επιτροπή Δημοκρατικών Βουλευτών της Τζόρτζια, εξέλεξε την Στέισι Έιμπραμς, Ηγέτη της Μειοψηφίας της Βουλής των Αντιπροσώπων της Τζόρτζια. Παρέμεινε στο αξίωμα έως την 1η Ιουλίου 2017. 

##### Υποψήφια Κυβερνήτης της Τζόρτζια (2018)

Η Στέισι Έιμπραμς, κατάφερε να λάβει το χρίσμα του Δημοκρατικού Κόμματος, για το αξίωμα του Κυβερνήτη της Τζόρτζια, και ήταν η πρώτη αφροαμερικανίδα γυναίκα υποψήφια για τη θέση Κυβερνήτη πολιτείας των ΗΠΑ. 

Τελικά έχασε την εκλογή από τον ανθυποψήφιό της, ένθερμο υποστηρικτή του Προέδρου Τραμπ, Μπράιαν Κέμπ, για 50.000 ψήφους, όμως θεωρήθηκε, ότι οι εκλογές ήταν νοθευμένες εκ μέρους του Κέμπ. Τελικά, όμως η Έιμπραμς, δεν άσκησε περαιτέρω νομικές προσφυγές. 

Στη τελευταία ομιλία της προεκλογικής της εκστρατείας, στις 19 Νοεμβρίου 2018, ανακοίνωσε τη δημιουργία του Fair Fight Action, ενός μη κερδοσκοπικού οργανισμού, για τα δικαιώματα ψήφου.

Βραβεία και διακρίσεις
----------------------

Το 2012, η Έιμπραμς, έλαβε το βραβείο John F. Kennedy New Frontier, από την Βιβλιοθήκη Κέννεντι και το Ινστιτούτο Πολιτικής του Πανεπιστημίου του Χάρβαρντ, για την εκλεκτική δημόσια υπηρεσία της. Το 2014, το περιοδικό Governing Magazine, ανέδειξε την Έιμπραμς, *Δημόσια Λειτουργό της Χρονιάς.*

Παραπομπές
----------

1. 1 2 3  *Τσεχική Εθνική Βάση Δεδομένων Καθιερωμένων Όρων*. xx0300016. Ανακτήθηκε στις 18  Απριλίου 2023.
2. ↑  web.archive.org/web/20220131121232/https://time.com/collection/100-most-influential-people-2021/. Ανακτήθηκε στις 31  Ιανουαρίου 2022.
3. ↑  www.cbcfinc.org/press-releases/cbcf-announces-2021-phoenix-awards-honorees-to-be-recognized-during-foundation-friday-broadcast-on-bet-and-bet-her/.
4. ↑  «Stacey Abrams» (στα αγγλικά). *Wikipedia*. 2020-11-14. .
5. ↑  «The Voter's Self Defense System». *Vote Smart*. Ανακτήθηκε στις 14 Νοεμβρίου 2020.
6. ↑  agencies, Guardian staff and (1 Δεκεμβρίου 2021). «Stacey Abrams announces she's running for Georgia governor again». *the Guardian* (στα Αγγλικά). Ανακτήθηκε στις 2 Δεκεμβρίου 2021.
7. ↑  CNN, Dan Merica and Michael Warren. «Stacey Abrams announces she's running for governor in Georgia». *CNN*. Ανακτήθηκε στις 2 Δεκεμβρίου 2021.
8. ↑  Convocations. «Stacey Abrams Bio - Carleton College». *www.carleton.edu* (στα Αγγλικά). Ανακτήθηκε στις 14 Νοεμβρίου 2020.
9. ↑  «Stacey Abrams» (στα αγγλικά). *Wikipedia*. 2020-11-14. .
10. ↑  «Stacey Abrams» (στα αγγλικά). *Wikipedia*. 2020-11-14. .
11. ↑  «Stacey Abrams». *Ballotpedia* (στα Αγγλικά). Ανακτήθηκε στις 14 Νοεμβρίου 2020.
12. ↑  «Stacey Abrams for Governor». *Join Stacey Abrams* (στα Αγγλικά). Ανακτήθηκε στις 14 Νοεμβρίου 2020.
13. ↑  «Stacey Abrams» (στα αγγλικά). *Wikipedia*. 2020-11-14. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2605153063139019320006
* LCCN: n2018002688
* ISNI: 0000 0000 4855 2737
* GND: 1161827226
* NKC: xx0300016

 |

 |